# Ohutusnõuded akulampide kasutamisel

×

Lugege läbi kõik ohutusnõuded ja ju‌hised. Ohutusnõuete ja juhiste eiramine võib kaasa tuua elektrilöögi, tulekahju ja/või raskeid vigastusi.

Hoidke kõik ohutusnõuded ja juhised edasiseks kasutamiseks hoolikalt alles.

- Olge akulamni käsitsemisel hoolikas. Akulamp tekitab suurt kuumust, mis toob kaasa suurenenud tulekahju- ja plahvatusohu.

- Akulampi ei tohi kasutada plahvatusohtlikus keskkonnas.

- Pärast akulambi automaatset väljalülitumist ärge vajutage enam lülitile (sisse/välja). Aku võib kahjustada saada. Enne akulambi uuesti sisselülitamist veenduge, et aku on laetud ja akulamp on jahtunud.

- Kasutage ainult Boschi originaaltarvikuid.

- Valgusallikat ei saa välja vahetada. Kui valgusallikas on defektne, tuleb välja vahetada akulamp tervikuna.

- Enne mis tahes tööde tegemist akulambi kallal (montaaž, hooldus jm) ning akulambi transportimisel ja hoiulepanekul eemaldage akulambist aku. Lüliti (sisse/välja) juhuslik käsitsemine toob kaasa vigastuste ohu.

- Ärge suunake valguskiirt inimeste ega loo‌made peale ja ärge vaadake ise val‌gus‌kii‌re sisse ka mitte suurema vahemaa tagant.

- Ärge kasutage akulampi tänavaliikluses. Akulambi kasutamine valgustina tänavaliikluses ei ole lubatud.

| TÄHELEPANU! Valguskiirde ei tohi pikalt vaadata. Optiline kiirgus võib silmi kahjustada.

- Akulambi kasutamise ajal ei tohi lambipead kinni katta. Lambipea soojeneb töö ajal ja kogunev kuumus võib põhjustada põletusi.

- Aku vigastamise ja ebaõige käsitsemise korral võib akust eralduda aure. Aku võib põlema süttida või plahvatada. Õhutage ruumi, halva enesetunde korral pöörduge arsti poole. Aurud võivad ärritada hingamisteid.

- Väärkasutuse või kahjustatud aku korral võib süttiv vedelik välja voolata. Vältige sellega kokkupuu‌det. Juhusliku kokku‌puute korral lopu‌tage veega. Kui vedelik satub silma, pöörduge ka arsti poole. Väljavoolav akuvedelik võib põhjustada nahaärritusi või põletusi.

- Teravad esemed, näiteks naelad või kruvikeerajad, samuti löögid, põrutused jmt võivad akut kahjustada. Akukontaktide vahel võib tekkida lühis ja aku võib süttida, suitsema hakata, plahvatada või üle kuumeneda.

- Kasutusvälisel ajal hoidke akud eemal kirjaklambritest, müntidest, võt‌metest, naeltest, kruvidest või teistest väikestest metallesemetest, mis võivad kontaktid omavahel ühendada. Akukon‌tak‌tide vahel tekkiva lühise tagajärjeks võivad olla põletused või tulekahju.

- Ärge avage akut. Esineb lühise oht.

- Kasutage akut ainult valmistaja toodetes. Ainult sellisel juhul on aku kaitstud ohtliku ülekoormuse eest.

| Kaitske akut kuumuse, sealhulgas pideva päikesekiirguse eest, samuti tule, mustuse, vee ja niiskuse eest. Plahvatus- ja lühiseoht.

- Laadige akusid ainult tootja soovitatud laadimisseadmetega. Laadimisseade, mis sobib teatud tüüpi akudele, muutub tu‌leohtlikuks, kui seda kasutatakse teiste akudega.

- Vältige tolmu kogunemist töökohta. Tolm võib kergesti süttida.

- Akulamp ei ole ette nähtud kasutamiseks lastele ja isikutele, kelle füüsilised, vaimsed või meelelised võimed on piiratud või kellel puuduvad seadme kasutamiseks vajalikud teadmised ja kogemused. Üle 8 aasta vanused lapsed ja isikud, kelle füüsilised või vaimsed võimed on piiratud või kellel puuduvad akulambi kasutamiseks vajalikud teadmised ja kogemused, tohivad akulampi kasutada vaid siis, kui nende üle teostatakse järelevalvet või kui neile on antud täpsed juhised akulambi ohutuks käsitsemiseks ja kui nad mõistavad seadmega kaasnevaid ohte. Vastasel korral tekib valest käsitsemisest põhjustatud kehavigastuste ja varalise kahju oht.

- Ärge laske akulampi kasutada lastel. See on ette nähtud professionaalseks kasutuseks. Lapsed võivad kogemata ennast või teisi inimesi pimestada.